**Zaljubljen u ljubav,**

 **Josip Pupačić**

***Volio sam je***

***kao travu***

***i kao jasenje,***

***ko trstiku i kanarinca***

***ko uspavanku i majčino buđenje.***

***zaljubio sam se u nju,***

***u malu djevojku***

***u njezine prste nemoćne***

***u struk kostelje moje***

***zelene.***

***Volio sam je,***

***vodu divljeg jezera,***

***dijete u povoju,***

***vitku i brzu jegulju.***

***nju, u čijim se kosama***

***migoljila magla,***

***nju, čiji je vrat***

***skladni snop žita,***

***čiji je hod***

***šetnja paprati.***

***Nazvao sam je***

***vidrom i lasicom,***

***rijekom i pašnjakom,***

***srnom***

***i janjetom.***

***Jer se svlačila kao zora,***

***jer se podavala kao svijeća***

***i otimala kao živica.***

***Volio sam je kao ženu,***

***ko dujete***

***ko brata,***

***volio sam je kao mir***

***i kao povratak;***

***nju, vodu divljeg jezera,***

***dijete u povoju, vitku i brzu***

***jegulju.***

Pitanja za interpretaciju:

1. **Uoči** osnovne motive u pjesmi.
2. Prepiši motive iz prirode i pomoću asocijacije otkrij poetski jezik koji riječima daje novo značenje:

Lirski subjekt voli djevojku KAO motive iz prirode. Nabroji ih i napiši svoju asocijaciju (koja predstavlja poetski jezik) za svaki motiv

Npr: volio ju je kao travu – asocijacija – lepršavost

Lirski subjekt naziva djevojku motivima iz prirode. Nabroji ih, a za asocijaciju (poetski jezik) posluži se svojom tablicom.

1. Nabroji kojim motivima iz prirode pjesnik opisuje djevojku te napiši svoju asocijaciju (poetski jezik)

Npr. kosa u kojoj se mogoljila=motiv iz prirode MAGLA, asocijacija(poetski jezik) – nemir, tajanstvenost

1. Pjesnik preko motiva iz prirode progovara o svom doživljaju ljubavi. Međutim voli je i drukčije. Navedi kako i objasni.

Npr. Voli je kao uspavanku=nježnost

1. **Istraž**i-Kako pjesnik u pjesmi ostvaruje ritam
2. Pronađi izražajna sredstva kojima pjesnik postiže izražajnost i misaonost.
3. Objasni oblik pjesme, obrati pozornost na izgled strofe
4. **Razmisli** -Protumači simboliku naslova pjesme

Tablica za motivacijski zadatak

Ispiši u tablicu osobine koje pripisuješ određenoj životinji.

|  |  |
| --- | --- |
| **Životinja** | **Osobine koje im se pripisuju** |
| vidra |  |
| lasica |  |
| kanarinac |  |
| jegulja |  |
| srna |  |
| janje |  |